तुरंत राहत पाना जानिए कि इलाज कब लेना है
अगर आपने मांसपेशियों पर काफी जोर डाल दिया है, तो उस गतिवधि को रोक दीजिये जिसमें उस पर ज्यादा जोर पड़ा था। मांसपेशियों की खिंचन दरअसल मसल फाइबर का फट जाना है, और ज्यादा जोर-आजमाइश से वह चीरा और गहरा होकर गंभीर चोट में बदल सकता है।  महसूस होने वाले दर्द की मात्रा को अपना गाइड बना लीजिये: दौड़ या स्पोर्ट्स के दौरान अगर आपकी नस खिंच गयी हो, और दर्द से तिलमिलाकर आपको रुककर साँसों को सहेजना पड़े, तो सबसे अच्छा यही होगा कि बाकी गेम के दौरान आप बाहर बैठिये। एक्टिविटी को दोबारा शुरू करने से पहले कुछ दिन आराम कर लीजिये। चोट की जगह पर बर्फ रखना सूजन को कम करेगा और दर्द से राहत देगा। एक बड़े झोले या थैली को बर्फ से भर लीजिये। सीधे बर्फ लगाने से होने वाली त्वचा की किसी क्षति से बचने के लिए इसे एक पतली तौलिया में लपेटिये। सूजन वाली जगह पर आइस पैक को बीस मिनट तक रखें। इसे दिन में कई बार दोहराएँ जब तक सूजन ख़त्म न हो जाए।  फ्रोजन मटर या जमी हुई किसी दूसरी सब्जी से भरा बैग भी आइस पैक जैसा ही फायदा देगा। सिंकाई से बचें, यह मांसपेशी की खिंचन से होने वाली सूजन को कम नहीं करती। खिंची हुई मसल्स वाली जगह को दबाने से सूजन कम होगी, और यह ज्यादा चोट लगने से बचाव करेगा।  ज्यादा जोर से न दबाएँ वरना इससे रक्त संचालन रुक जाएगा।  अगर आपके पास घाव वाली बैंडेज नहीं है, तो पुराने तकिये की खोल से एक लम्बी पट्टी काट लीजिये और इसे कॉम्प्रेस के लिए इस्तेमाल कीजिये। सूजन वाले अंग को ऊँचा उठा कर रखने से सूजन कम हो जायेगी और यह इसके जख्म को भरने के लिए पर्याप्त आराम दे देता है।  खिंचन अगर पैरों की नस में है, तो जब बैठे, इसे एक तख़्त या चेयर पर उठाकर रखिये। अगर बांह की नस खिंची है, तो एक स्लिंग (sling) से आप इसे ऊपर झुलाकर रख सकते हैं। नॉन स्टेरॉयडल एंटी इन्फ्लेमेटरी ड्रग्स (NSAIDS) जैसे एस्पिरिन या आईबुप्रोफेन दर्द को कम करते हैं और नस की खिंचन में भी आपको आसानी से घूम-फिर पाने में मदद करते हैं। बतायी गयी डोज से ज्यादा खुराक न ले, और बच्चों को एस्पिरिन हरगिज न दें। मसल्स को आराम देने और आइस पैक का उपयोग करने से कुछ ही दिनों में नसों की खिंचन से राहत मिल जानी चाहिए। इसके बाद भी अगर दर्द गहरा है, और जाने का नाम नहीं ले रहा है, तो डॉक्टर से मिलें। आपको गहरी चोट लगी हो सकती है, जिसका इलाज होना चाहिये।  अगर डॉक्टर को लगे कि आपकी चोट को ज्यादा देखभाल की जरूरत है, तो आपको एक जोड़ी बैसाखी या फिर कोई स्लिंग (sling) दी जा सकती है जिससे खिंची हुई नस को आराम मिल सके। प्रेस्क्रिप्शन के मुताबिक़ पेन किलर्स भी दिए जा सकते हैं। बहुत कम ही मामलों में खिंची हुई नस के लिए फिजिकल थेरेपी या सर्जरी की जरूरत होती है। कुछ मामलों में मांसपेशियों का दर्द तनाव के आलावा भी कई दूसरी चीजों से जुड़ा होता है। आपको लगेगा कि शारीरिक कसरत में आपकी नसें खिंच गयी थीं, लेकिन अगर इससे जुड़े ये लक्षण भी महसूस हो, तो डॉक्टर से फ़ौरन मिलिए;  संक्रमण के लक्षण, जैसे खुजली, लाल होना और चमड़ी उधड़ जाना। तकलीफ वाली जगह पर काटने के निशान। मांसपेशियों में जहां दर्द हो, वहाँ का रक्त संचलन कम और सून्न हो जाना। : अगर मांसपेशियों की तकलीफ के साथ इनमें से कोई भी गंभीर लक्षण दिखाई दे, तो अस्पताल के इमरजेंसी रूम या इमरजेंसी केयर सेंटर जाएँ, और पता करें कि वास्तव में क्या समस्या है;  मसल्स बेहद कमजोर महसूस हों। सांस फूलने लगे और चक्कर आये। गर्दन अकड़ जाए और बुखार महसूस हो।
मसल को थोड़ा आराम दीजिये: मसल्स पर बर्फ रखें: चोट वाली जगह को दबाएँ: मांसपेशी को ऊँचा करके रखें: कोई पेनकिलर ले लीजिये: अपने दर्द पर निगरानी रखें: अगर इससे जुड़े दूसरे लक्षण दिखें, तो डॉक्टर से मिलें: अगर आपके लक्षण गंभीर हों, तो तुरंत्त मेडिकल सहायता के लिए जाइए
https://www.wikihow.com/Treat-a-Pulled-Muscle https://www.wikihow.com/Treat-a-Pulled-Muscle
Getting Immediate Relief Knowing When to Seek Medical Treatment